Mu ema ja tema kaks elupõlist parimat sõbrannat A ja B võtsid nõuks külastada A Uus-Meremaal elavat tütart. Kuujagu  tegid "mutid" eeltööd, millest peamiseks osutus sobiva lennutaja leidmine koos marsruudi paikapanemisega.  Täna viisingi ema lennujaama Helsingi lühilennule, et Finnair saaks ta sealt mõnepäevaste peatustega Bangkokis ja Sydneys otse maavärina koldesse Christchurchi sõidutada. Reisiseltskond plaanib tiirutada rendiautoga nii Lõuna- kui Põhjasaarel.    Võtsin rahulikult, ent natuke ikka muretsen - meeletult pikk lennureis, vasakpoolne liiklus, lubatavad maavärina järeltõuked, pikk eemalolek.  Karuperseks ristisime sihtkoha. Sest ega kaugemale maailmas väga minna enam saagi :)    Minu ema oli samuti närvis, ent hoopis teistel põhjustel - tema muretseb hoopis kasina keeleoskuse hädade üle :)    Kole tühi tunne on.